PolyAgent/wiki_georgian_en_parallel_20231101 huggingface dataset:
ჰათლგრიმსკირკია

ჰათლგრიმსკირკია (ისლ. Hallgrímskirkja „ჰათლგრიმურის ეკლესია“) — ლუთერანული ეკლესია ისლანდიის დედაქალაქ რეიკიავიკში. ეს ნაგებობა სიმაღლით მეოთხეა ისლანდიაში ჰელისანდურის ერთტალღოვანი რადიოკოშკის, ეილარის გრძელტალღოვანი რადიოგადამცემისა და სმარატგორის კოშკის შემდეგ. ეკლესიას სახელი პოეტისა და სულიერი ლიდერის ჰალგრიმურ პიტურსონის პატივსაყოფად ეწოდა, რომლის კალამსაც ეკუთვნის წიგნი „ვნების ჰიმნები“.
საყდრის პროექტი 1937 წელს არქიტექტორმა გულჟან სამუელსონმა მოამზადა. ეკლესიის მშენებლობას 38 წელი დასჭირდა. მშენებლობა 1945 წელს დაიწყო და 1986 წელს დასრულდა. კრიპტა და ქოროები 1974 წელს დაამთავრეს, კოშკი და ფრთები კი 1986 წელს. ეკლესია რეიკიავიკის ცენტრშია და ქალაქის ყველა წერტილიდან თავისუფლად მოჩანს. ჰათლგრიმურის საყდარი ქალაქის ერთ-ერთი მთავარი ღირსშესანიშნაობაა.
ეკლესიაში დიდი ორგანი დგას, რომელიც გერმანელმა ბონელმა ოსტატმა იოჰანეს კლაისმა შექმნა. ორგანი მექანიკურია და 5275 მილი აქვს, სიმაღლით კი 15 მეტრს უტოლდება, ხოლო წონით 25 ტონაა.
ეკლესია აგრეთვე გამოიყენება როგორც გადმოსახედი, რომლის ზეთავიდან მთელი რეიკიავიკი და მისი შემოგარენი მთები ხელისგულივით მოჩანს. საყდრის წინ ლეიფ ბედნიერის ქანდაკება დგას, რომელიც აშშ-მა აჩუქა კუნძულს 1930 წელს ისლანდიის პარლამენტის ათასწლოვან იუბილესთან დაკავშირებით.
სურათები
რესურსები ინტერნეტში
ოფიციალური საიტი
ისლანდიის ეკლესიები
99942 აპოფისი

99942 აპოფისი
99942 აპოფიზი (Apophis, ადრე 2004 MN4) — ასტეროიდი, რომელიც დედამიწას უახლოვდება, აღმოჩენილია 2004 წელს არიზონის კიტ-პიკის ასტრონომიულ ობსერვატორიაში, საკუთარი სახელი მიიღო 2005 წლის 19 ივლისს. დასახელებულია ძველეგვიპტურ მითოლოგიის ღმერთის აპოპის სასახელოდ (ძველბერძნულში - აპოფიზი) — უზარმაზარი გველი, რომელიც მიწისქვეშეთში ცხოვრობს და მზის განადგურებას ცდილობს. ამ სახელის მინიჭება შემთხვევითი არ არის, რადგან ტრადიციულად მცირე სხეულების სახელებს იღებენ ბერძნული, რომაული და ეგვიპტური მითოლოგიიდან. ვარაუდობენ, რომ 2029 წელს დედამიწასთან მოახლოებისას აპოფიზი შეიცვლის თავის ორბიტას.
ორბიტა და დაახლოვება
ასტეროიდი ატონთა ჯგუფს მიეკუთვნება და NASA-ს მონაცემებით 13 აპრილს დედამიწის ორბიტას უახლოვდება. 2029 წელს გაივლის მინიმალურ მანძილზე, რომელიც 37 500 კმ (სხვა მონაცემებით: 36 830 კმ) შეადგენს. რადარული დაკვირვების შემდეგ 2029 წელს შეჯახება გამოირიცხა. მაგრამ პირველადი მონაცემების სიზუსტის ნაკლებობის გამო 2036 წელს და შემდგომ წლებში შეჯახების ალბათობა მაღალია. სხვადასხვა მეცნიერები შეტაკების მათემატიკურ ალბათობას აფასებენ, როგორც 2,2−5 და 2,5−5. ხოლო 2036 წლის შემდგომ ალბათობა უფრო დაბალია.
ტურინის სკალის მიხედვით 2004 წელს ეს ხიფათი 4 შეფასდა, ხოლო შემდგომში 0 დაწიეს.
2008 წლის 15 აპრილს 13 წლის გერმანელმა მოსწავლემ საზოგადოებას თავისი გამოთვლები შესთავაზა, რომლებშიც აგრეთვე დედამიწის ხელოვნურ თანამგზავრებთან შეჯახებაც გათვლილი იყო რაც 2036 წლის შეჯახებას 100 ჯერ უფრო მაღალი გახადა: 1:450 ალბათობა მოცემულ 1:45000 ნაცვლად. მაგრამ 2008 წლის 16 აპრილის გამოცემაში ნასამ არ დაადასტურა ეს გამონათვალი, და აღნიშნა რომ ასტეროიდი არ გაივლის თანამგზავრების სარტყელს. ოფიციალური შეფასება ისევ 1:45000 რჩება.
იხილეთ აგრეთვე
ასტეროიდების სია
ასტეროიდი 1999 RQ36
ასტეროიდები
პატარა ლიახვი

პატარა ლიახვი — მდინარე საქართველოში, გორისა და ერედვის მუნიციპალიტეტებში; მაღრან-დვალეთის კავკასიონის სამხრეთ კალთასა და შიდა ქართლის ვაკეზე. სიგრძე 65 კილომეტრი, აუზის ფართობი 513 კმ². სათავე აქვს გუდისის ქედის სამხრეთ-აღმოსავლეთ კალთაზე, ზღვის დონიდან 2920 მეტრზე. ერთვის დიდ ლიახვს მარცხნიდან სოფელ შერთულთან. საზრდოობს თოვლის, წვიმისა და მიწისქვეშა წყლით. წყალდიდობა იცის გაზაფხულზე, წყალმცირობა — ზამთარში, წყალმოვარდნა — ივლისიდან დეკემბრამდე. გაზაფხულზე მოდის წყლის ჩამონადენის 45 %, ზაფხულზე — 33 %, შემოდგომაზე — 12 %, ზამთარზე — 10 %. საშუალი წლიური ხარჯი შესართავთან 12,3 მ³/წმ. ზამთარში დროდადრო ჩნდება ყინულნაპირისი და ძგიფი. იყენებენ სარწყავად.
ლიტერატურა
შიდა ქართლის მხარის მდინარეები
დიდი ლიახვის შენაკადები
Ԃ

Ԃ, ԃ — კირილური ანბანის ასო.
რესურსები ინტერნეტში
Graphemica (Ԃ)
Graphemica (ԃ)
კირილური ასოები
ლევან გაჩეჩილაძე

ლევან გაჩეჩილაძე
ლევან ჯონდოს ძე გაჩეჩილაძე (დ. 20 ივლისი, 1964, თბილისი) — ქართველი ბიზნესმენი და პოლიტიკოსი, საქართველოს პრეზიდენტობის ყოფილი კანდიდატი; კომპანია „Georgian Wines and Spirits" (GWS) დამფუძნებელი. საქართველოს მეხუთე, მეექვსე, მეშვიდე მოწვევების პარლამენტის წევრი.
ბიოგრაფია
ლევან გაჩეჩილაძემ დაამთავრა თბილისის სახელმწიფო უნივერსიტეტი მათემატიკური კიბერნეტიკის სპეციალობით. გაჩეჩილაძემ მოღვაწეობა დაიწყო როგორც ბიზნესმენმა. 1994 წელს მან დააფუძნა კომპანია „Georgian Wines and Spirits" (GWS), რომელიც 1999 წელს ის საქართველოს „წლის კომპანიად" დასახელდა, ხოლო თავად გაჩეჩილაძემ კი „წლის ბიზნესმენის" წოდება მიიღო. მისი პირადი ქონება $10 მილიონი აშშ-ის დოლარით იყო შეფასებული. მისი მთავარი შემოსავლის წყაროა მის მიერ 1994 წელს დაფუძნებული.
პოლიტიკური კარიერა
პოლიტიკური კარიერა გაჩეჩილაძემ დაიწყო 1999 წელს, როცა გახდა საქართველოს პარლამენტის წევრი. 1999-2002 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი“. ის მალევე გამოეყო უმრავლესობას და დავით გამყრელიძესთან ერთად შექმნა პარტია ახალი მემარჯვენეები. 2002 წლის ადგილობრივი არჩევნების შემდეგ გაჩეჩილაძე გახდა თბილისის საკრებულოს წევრი მემარჯვენეების სიით. 2003 წელს მას პარტიის წევრებისგან განსხვავებული შეხედულება აღმოაჩნდა ვარდების რევოლუციასთან დაკავშირებით, რის გამოც დატოვა პარტიის თავმჯდომარის პოსტი. 2004-2008 წლებში იყო საქართველოს მე-6 მოწვევის პარლამენტის წევრი (თბილისის ვაკის მაჟორიტარი), საარჩევნო ბლოკი „ახალი მემარჯვენეები“.
2008 წლის საპრეზიდენტო არჩევნებზე იყო გაერთიანებული ოპოზიიციის კანდიდატი საქართველოს პრეზიდენტის პოსტზე. მიიღო ხმათა 25.7%. 2008 წლის 7 ივნისიდან 2008 წლის 20 ივნისამდე პერიოდში იყო საქართველოს მე-7 მოწვევის პარლამენტის წევრი პარტიული სიით , საარჩევნო ბლოკი „გაერთიანებული ოპოზიცია (ეროვნული საბჭო, მემარჯვენეები)“.
პირადი ცხოვრება
არის დაოჯახებული. ჰყავს ძმა, შოუმენი გია გაჩეჩილაძე.
რესურსები ინტერნეტში
სქოლიო
დაბადებული 20 ივლისი
დაბადებული 1964
საქართველოს V მოწვევის პარლამენტის წევრები
საქართველოს VI მოწვევის პარლამენტის წევრები
საქართველოს VII მოწვევის პარლამენტის წევრები
თბილისის სახელმწიფო უნივერსიტეტის კურსდამთავრებულები
თბილისში დაბადებულები
ლევან
ურბნისის წარწერები

ურბნისის წარწერები — უძველესი ეპიგრაფიკული ძეგლი სხვა წარწერებზე არქაულად გამოიყურება. ის სამშენებლო ხასიათისაა და 1965 წელს გამოაქვეყნა ისტორიკოსმა ნ. შოშიაშვილმა. იგი ურბნისის ტაძრის ჩრდილოეთ კედელში ყოფილა ჩატანებული. ქარაგმათა გახსნით ტექსტი შემდეგნაირად იკითხება.
ლიტერატურა
პალეოგრაფიული ძიებანი, თბ., 1965, 137-45.
ქართული წარწერები
დრანდის კონცხი

დრანდის კონცხი — კონცხი აფხაზეთში, გულრიფშის რაიონში, მდინარე პატარა კოდორის შესართავთან. აგებულია მეოთხეული ალუვიონით და შემოსილია მეორეული ბუჩქნარებით. გაშენებულია სუბტროპიკული კულტურები.
ლიტერატურა
საქართველოს კონცხები
პიერ-პერსეს ტბა

პიერ-პერსეს ტბა — ხელოვნური ტბა საფრანგეთში. მდებარეობს ქვეყნის ჩრდილო-აღმოსავლეთ ნაწილში, ლოთარინგიაში, ზღვის დონიდან 387 მ სიმაღლეზე. ზედაპირის ფართობი 3.04 კმ². მაქსიმალური სიღრმე 78 მ. ნაპირები ტყითაა შემოსილი. უმეტესად ხარობს ნაძვი და ფიჭვი. ტურისტების პოპულარული ადგილია. განვითარებულია წყლის სპორტის სახეობები. ძირითადი ჯებირი აშენდა 1981-1985 წლებს შორის. ექსპლუატაციაში გადაეცა 1993 წელს. მდიდარია თევზით. მიმდინარეობს თევზჭერა. მოიპოვება ქარიყლაპია, ნაფოტა, ლოქორია, კობრი. განსაკუთრებით აღსანიშნავია სიგი, რომელიც აქ დიდ სიღრმეებზე მრავლდება.
რესურსები ინტერნეტში
პიერ-პერსეს ტბა
საფრანგეთის ტბები
Beaucoups of Blues

Beaucoups of Blues — ინგლისელი როკ-მუსიკოს რინგო სტარის მეორე სტუდიური ალბომი, ჩაწერილი 1970 წელს. ჟანრობრივად იგი თავის წინამორბედ Sentimental Journey-სგან განსხვავდება და შეიცავს ქანთრის ჟანრის კომპოზიციებს. მიუხედავად იმისა, რომ დისკი წარუმატებელი იყო, კრიტიკოსებმა მას რინგოს შედევრი უწოდეს და ერთ-ერთი საუკეთესო მის შემოქმედებაში.
სიმღერების სია
მხარე 1
Beaucoups Of Blues - 2:35
Love Don`t Last Long - 2:47
Fastest Growing Heartache In The West - 2:36
Without Her - 2:37
Women Of The Night - 2:24
I'd Be Talking All The Time - 2:13
მხარე 2
$15 Draw - 3:29
Wine, Women And Loud Happy Songs - 2:21
I Wouldn`t Have You Any Other Way - 3:00
Loser`s Lounge - 2:24
Waiting - 2:57
Silent Homecoming - 3:58
1995 წლის რემასტერის დამატებები
Coochy Coochy - 4:48
Nashville Jam - 6:38
რესურსები ინტერნეტში
ინფორმაცია საიტზე Discogs
სქოლიო
რინგო სტარის ალბომები
1970 წლის ალბომები
Apple Records-ის ალბომები
EMI Records-ის ალბომები
Lasioglossum coreopsis

Lasioglossum coreopsis — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1902 წელს.
იხილეთ აგრეთვე
Lasioglossum-ის სახეობების სია
სქოლიო
coreopsis
Sirawai

Sirawai, officially the Municipality of Sirawai (Subanen: Benwa Sirawai; Chavacano: Municipalidad de Sirawai), is a 4th class municipality in the province of Zamboanga del Norte, Philippines. According to the 2020 census, it has a population of 31,163 people.
Geography
Barangays
Sirawai is politically subdivided into 34 barangays. Each barangay consists of puroks while some have sitios.
Balatakan
Balonkan
Balubuan
Bitugan
Bongon
Catuyan
Culasian
Danganon
Doña Cecilia
Guban
Lagundi
Libucon
Lubok
Macuyon
Minanga
Motong
Napulan
Panabutan
Piacan
Pisa Itom
Pisa Puti
Piña
Pugos
Pula Bato
Pulang Lupa
Saint Mary (Poblacion)
San Nicolas (Poblacion)
San Roque (Poblacion)
San Vicente (Poblacion)
Sipakit
Sipawa
Sirawai Proper (Poblacion)
Talabiga
Tapanayan
Climate
Demographics
Economy
References
External links
Sirawai Profile at PhilAtlas.com
Sirawai Municipality Website
[ Philippine Standard Geographic Code]
Philippine Census Information
Municipalities of Zamboanga del Norte
დროული

დროული
„დროული“ — ქართული ორკვირეული ლიტერატურული გაზეთი. გამოდიოდა თბილისში 1925–1926 (№ 2-იდან "მემარცხენე ფრონტის" ყოველკვირეული ლიტერატურული ორგანო). გამოვიდა 3 ნომერი: 1925 — № 1; 1926 — № 2, 3; ტირაჟი 3 ათასი ცალი.
ლიტერატურა
საქართველოს გაზეთები
ქართულენოვანი გაზეთები
Baburka

Baburka is a village (a selo) in the Zaporizhzhia Raion (district) of Zaporizhzhia Oblast in southern Ukraine. Its population was 362 in the 2001 Ukrainian Census.
History
The settlement was first founded in 1785 as Burwalde by German-speaking Mennonites settling the Chortitza Colony. Administratively, it belongs to the Dolynske Rural Council, a local government area. It is located south of the Khortytskyi District of the city of Zaporizhzhia, the oblast's administrative center.
See also
History of German settlement in Central and Eastern Europe
References
Populated places established in 1785
Former German settlements in Zaporizhzhia Oblast
Zaporizhzhia Raion
Villages in Zaporizhzhia Raion
რუსახინილი

რუსახინილი — ძველი ქალაქი, ურარტუს სამეფოს დედაქალაქი მისი ძლიერების დაცემის პერიოდში. მდებარეობდა ტოპრაკ-კალეს გამაგრებულ კლდეზე, თანამედროვე ქალაქ ვანის აღმოსავლეთით. ქალაქი ააგო ურარტუს მეფე რუსა I-მა (ძვ. წ. 735 - 714), მას შემდეგ, რაც ასურეთის მეფე ტიგლათფილესერ III-მ მიაყენა გამანადგურებელი მარცხი რუსას მამას, სარდურ II-ს (ძვ. წ. 764 - 735) და გაანადგურა ქვეყნის დედაქალაქი ტუშფა. ქალაქს სახელი ეწოდა რუსა I-ის პატივისცემის ნიშნად.
იხილეთ აგრეთვე
ურარტუ
ტუშფა
ურარტუს მეფეები
ლიტერატურა
Меликишвили Г.А. Урартские клинообразные надписи, Москва: Издательство АН СССР, 1960
გ. მელიქიშვილი, ურარტუ (სამეცნიერო-პოპულარული ნარკვევი), თბ., 1951
რესურსები ინტერნეტში
Toprakkale - Encyclopædia Britannica Article
ურარტუს ქალაქები
თურქეთის არქეოლოგიური ძეგლები
ყოფილი დედაქალაქები
ისტორიული ქალაქები
ფარვანის პროვინცია

ფარვანის პროვინცია (დარი پروان - Parwān, პუშტუ پروان‎) — ავღანეთის ოცდათოთხმეტიდან ერთ-ერთი პროვინცია (ვილაიეთი), მდებარეობს ქვეყნის აღმოსავლეთში. ადმინისტრაციული ცენტრია ქალაქი ჩარიკარი. ტერიტორია მოიცავს 5974 კმ²-ს 629 500 მცხოვრებით (2007 წლის მონაცემებით). მას ესაზღვრება ექვსი პროვინცია. დასავლეთით მას ესაზღვრება ბამიანის პროვინცია. მის შემადგენლობაში 2004 წლამდე შედიოდა ფანჯშირის ხეობა, რომელიც ამჟანად ცალკე რეგიონად არის გამოყოფილი. თავად ფარვანის პროვინცია წარმოადგენს ფართობით ერთ-ერთ ყველაზე მცირე რეგიონს, რომელსაც 27-ე ადგილი უკავია რეგიონთა შორის, ფართობის სიდიდით.
ფარვანის პროვინცია არის ამჟამად ერთ-ერთი ყველაზე უსაფრთხო რეგიონი. აქ მდებარეობს სტრატეგიული მნიშვნელობის ბაგრამის ავიაბაზა, რომელიც წარმოადგენს აშშ ყველაზე მსხვილ სამხედრო-საჰაერო ბაზას ავღანეთის ტერიტორიაზე.
ადმინისტრაციული დაყოფა
პროვინცია იყოფა 10 ოლქად. ესენია:
ბაგრამი
გჰორბანდი
ჯაბალ-უსარაჯი
კოხი-საფი
სალანგი
სეიდ-კჰელი
სურკი-პარსა
ჩარიკარი
შეკჰ-ალი
შინვარი
ისტორია
ძვ. წ. აღ. ის 329 წელს ფარვანი დაუარსებია ალექსანდრე მაკედონელს, როგორც კავკასიის ალექსანდრია (შუა საუკუნეების კაპისა, თანამედროვე ბაგრამი). ეს იყო ერთ-ერთი ალექსანდრეს სეხნია ქალაქი მრავალ ქალაქ ალექსანდრიას შორის. მან ფარვანი დააარსა მნიშვნელოვანი სავაჭრო გზების გადაკვეთაზე, რომელიც გაედინებოდა ჰინდიყუშის მთებზე, პაროპამისადის ქვეყანაში.
შენიშვნა: ანტიკურ ეპოქაში ჰინდიყუში აღნიშნავდა აგერეთვე, კავკასიას, პარალელურად მისი დასავლური ექვივქლენტის - კავკასიის მთები ევროპასა და აზიას შორის.
სხვადასხვა დროს პროვინცია გადადიოდა ხელიდან ხელში. ერთ დამპყრობელს მეორე ცვლიდა. მაგ: VIII საუკუნეში ის დაიპყრეს არაბმა მუსლიმებმა, 1221 წელს პროვინციაში შემოიჭრა მონღოლთა ჯარი ჩინგიზ ხანის მეთაურობით, რომელმაც ბრძოლა გაუმართა ჯალალედინის ლაშქარს და დაამარცხა იგი. პროვინციის შესახებ ცნობები დაცული აქვს ცნობილ მაროკოელ მეცნიერსა და მოგზაურს იბნ ბატუტას, რომელსაც 1333 წლისათვის უმოგზაურია ამ ტერიტორიებზე.
მოგვიანებით, პროვინცია გადავიდა თემურიდების და დიდ მოგოლთა ხელში მანამდე, სანამ აჰმად შაჰ დურანმა იგი არ შემოუერთა დურანის სახელმწიფოს 1747 წელს.
1840 წელს ფარვანის პროვინცია გახდა ინგლის-ავღანეთის პირველი ომის საბრძოლო ადგილი, რომელშიც საბოლოოდ ინგლისელებმა გაიმარჯვეს.
ფარვანის თანამედროვე ისტორია დაიწყო აქ ტექსტილის წარმოების გაჩენასთან ერთად, როდესაც 1937 წელს ქალაქ ჯაბალ-სარაჯში აშენდა ფაბრიკა.
XX საუკუნის 70-იან წლებში ქალაქი ჩათრეული აღმოჩნდა ავღანეთის ომში. ამ ტერიტორიაზე რამდენიმე უმწვავესი ბრძოლა გაიმართა ომის დროს.
1990-იან წლებში ქალაქი კვლავ მოექცა ბრძოლების ეპიცენტრში, ამჯერად ის გადაიქცა თალიბების ძლიერი წინააღმდეგობის ცენტრად.
გალერეა
რესურსები ინტერნეტში
ფარვანის პროვინცია
ფარვანის პროვინცია
ავღანეთის პროვინციები
იტალიის კატეპანატი

იტალიის კატეპანატი (კატეპანიკიონ იტალიას) — ბიზანტიის იმპერიის პროვინცია. მოიცავდა ტერიტორიებს წარმოსახვითი ზოლის (მონტე-გარგანოდან სალერნოს ყურემდე) სამხრეთით. ქალაქები: ამალფი და ნეაპოლი ამ ზოლის ჩრდილოეთით მოხვდნენ, მაგრამ ისინი კატეპანის ერთგულები იყვნენ. იტალიის ერთ-ერთი პროვინციის სახელი კაპიტანტა‎ კატეპანატი-დან მომდინარეობს.
ლიტერატურა
Charanis, Peter. "On the Question of the Hellenization of Sicily and Southern Italy During the Middle Ages." The American Historical Review. Vol. 52, No. 1 (Oct., 1946), pp. 74–86.
Kreutz, Barbara M. (1996). Before the Normans: Southern Italy in the Ninth and Tenth Centuries. Philadelphia: University of Pennsylvania Press. ISBN 0-8122-1587-7.
Loud, G.A. (2006). "Southern Italy in the tenth century". In Reuter, Timothy. The New Cambridge Medieval History, Volume III c. 900–c. 1204. Cambridge University Press. pp. 624–645. ISBN 978-0-521-36447-8.
ბიზანტიის პროვინციები
გეოსფეროები

გეოსფეროები (ბერძნ. ge – მიწა და spháira – სფერო) — სხვადასხვა სიმკვრივისა და შედგენილობის კონცენტრული (დაახლოებით სფერული) გარსები, რომელთაგანაც შედგება დედამიწის სფერო. პერიფერიიდან დედამიწის ცენტრისაკენ განლაგებულია: დედამიწის ატმოსფერო, ჰიდროსფერო, დედამიწის ქერქი, დედამიწის მანტია და ბირთვი. არეს, სადაც გავრცელებულია ორგანიზმები (ატმოსფეროს ქვედა ნაწილი, მთელი ჰიდროსფერო და დედამიწის ქერქის ზედა ნაწილი), ბიოსფეროს უწოდებენ. ცენტრალური ადგილი უკავია დედამიწის სფერულ ბირთვს, რომლის რადიუსია დაახლოებით 3470 კმ. იგი იმყოფება 2900 კმ სიღრმეზე. უფრო მაღლა განლაგებულია დედამიწის მანტია, რომელიც 5-75 კმ სიღრმეზე დედამიწის ქერქს გამოეყოფა მოხოროვიჩიჩის ზედაპირით. მანტიის ზედა ნაწილთან ერთად დედამიწის ქერქი ერთიანდება დედამიწის მყარ გარსში — ლითოსფეროში. გარეგანია პლანეტის წყლის გარსი — ჰიდროსფერო და აიროვანი გარსი ატმოსფერო. პირველი წყვეტილად არის განლაგებული ატმოსფეროსა და დედამიწის ქერქს შორის; ხოლო მეორე ჰაერის გარსია და დედამიწას აკრავს ირგვლივ, ამასთანავე მასთან ერთად ბრუნავს. ორივე გარსი რთული აგებულებისაა, და იყოფიან თავის მხრივ, შემადგენელ ნაწილებად. მაგალითად, დედამიწის ქერქში არსებული მრავალწლოვანმზრალი ქანების ფენას — კრიოსფერო ეწოდება, ხოლო ხმელეთის ზედა თხელ და ნოყიერ ფენას — პედოსფერო.
იხილეთ აგრეთვე
დედამიწის სტრუქტურა
გეოგრაფიული გარსი
რესურსები ინტერნეტში
გეოსფეროები – გეოლოგიური ენციკლოპედია
სქოლიო
გეოფიზიკა
დედამიწის აგებულება
Qarayevkənd

Qarayevkənd (also, Karayevka and Karayevkend) is a village and municipality in the Saatly Rayon of Azerbaijan. It has a population of 2,561.
References
Populated places in Saatly District
NGC 2492

NGC 2492 — გალაქტიკა ტყუპების თანავარსკვლავედში. აღმოჩენის თარიღია 1827 წლის 24 დეკემბერი. ეს ობიექტი შედის ახალ საერთო კატალოგში.
იხილეთ აგრეთვე
მესიეს ობიექტების სია
ახალი საერთო კატალოგი
რესურსები ინტერნეტში
ინფორმაცია ინგლისურად და ფრანგულად ორიგინალი ახალი საერთო კატალოგიდან
გალაქტიკები
ტყუპების თანავარსკვლავედი
გორაკის ნამოსახლარი ნიშის გორა

გორაკის ნამოსახლარი ნიშის გორა, წითელბატონების ნიში, მელიების გორა — არქეოლოგიური ძეგლი კასპის მუნიცპალიტეტში, მდინარე ლეხურის ხეობაში, სოფლებისა გორაკისა და ქვემო ჭალის საზღვარზე, მიეკუთვნება ბრინჯაოს ხანას. ნამოსახლარი ამოზიდული ტიპის, აღმოსავლეთიდან დასავლეთისკენ წაგრძელებული გორა (სიმაღლე 20 მეტრი, თხემის ფართობი 30×25 მეტრზე). აქ დადასტურდა ადრინდელი ბრინჯაოს (შავზედაპირიანი და ვარდისფერსარჩულიანი, შავბრიალა, წაბლისფერი და რელიეფური ორნამენტით შემკული ჭურჭლის ნატეხები), გვიანდელ ბრინჯაოს და ადრინდელ რკინის ხანის (შავად და ნაცრისფრად გამომწვარი თიხის ქუსლიანი ბაკოგადმოკეცილი ჯამები და ქოთნები, მოწაბლისფროდ გამომწვარი ორყურა დერგები) და სხვა კულტურული ფენები.
ლიტერატურა
კასპის მუნიციპალიტეტის არქეოლოგიური ძეგლები
რენე ჩიკ გუტიერესი

რენე ჩიკ გუტიერესი (დ. 23 ნოემბერი, 1909, ლეონი, ნიკარაგუა — გ. 3 აგვისტო, 1966) — ნიკარაგუელი პოლიტიკოსი, ნიკარაგუის 52-ე პრეზიდენტი. ლუის სომოსა დებაილეს მარიონეტი 1963 წლის 1 მაისიდან 1966 წლის 3 აგვისტომდე, იყო ნიკარაგუის პრეზიდენტი. გარდაცვალებამდე რამდენიმე ხნით ადრე ეწვია აშშ-ს, სადაც შეხვდა ქვეყნის პრეზიდენტ ლინდონ ჯონსონს.
რესურსები ინტერნეტში
დაბადებული 23 ნოემბერი
დაბადებული 1909
გარდაცვლილი 3 აგვისტო
გარდაცვლილი 1966
ნიკარაგუის პრეზიდენტები
Ağalıkənd (Saryabad)

Ağalıkənd (Saryabad)
Ağalıkənd (also, Aghalykend, Saryabad, and Seri-abad) is a village in the Bilasuvar District of Azerbaijan.
References
Populated places in Bilasuvar District
ჯონ მაკინროი

ჯონ მაკინროი
ჯონ პატრიკ მაკინროი უმცროსი (დ. 16 თებერვალი, 1959, ვისბადენი, დასავლეთი გერმანია) — ამერიკელი ყოფილი პროფესიონალი ჩოგბურთელი, მსოფლიოს ყოფილი პირველი ჩოგანი. აღიარებულია ერთ-ერთ საუკეთესო ჩოგბურთელად ისტორიაში.
მაკინროის ერთეულთა თანრიგში მოგებული აქვს 7 დიდი სლემის ტურნირი – 4 აშშ-ის ღია პირველობა და 3 უიმბლდონი. მან ასევე მოიგო 3 წლის შემაჯამებელი ტურნირი. ჯამში მას ATP-ის 77 ტიტული აქვს ერთეულებში მოგებული. მაკინროი 170 კვირის განმავლობაში იკავებდა ერთეულთა რეიტინგში პირველ ადგილს. მისი 1984 წლის სეზონი სტატისტიკურად საუკეთესოა მამაკაცთა ჩოგბურთის ისტორიაში, როდესაც მან 85 მატჩიდან 82 მოიგო (96.5%).
ჯონ მაკინროი ასევე წარმატებული იყო წყვილთა თანრიგში. მან 9 დიდი სლემის ტურნირი მოიგო – 5 უიმბლდონი და 4 აშშ-ის ღია პირველობა. წლის შემაჯამებელ ტურნირზე, მან პიტერ ფლემინგთან ერთად 7-ჯერ გაიმარჯვა, რაც ტურნირის რეკორდია. მაკინროი 269 კვირის განმავლობაში იკავებდა წყვილთა რეიტინგში პირველ ადგილს, რაც მესამე საუკეთესო შედეგია. მან წყვილებში ATP-ის 78 ტურნირი მოიგო. ჯამში მაკინროის ერთეულებში და წყვილებში 156 ტურნირი აქვს მოგებული, რაც მამაკაცთა ჩოგბურთის რეკორდია. შერეულ წყვილებში ამერიკელმა ჩოგბურთელმა ერთხელ საფრანგეთის ღია პირველობა მოიგო.
სანაკრებო დონეზე, მან 5-ჯერ გაიმარჯვა დეივისის თასზე აშშ-ის ნაკრებთან ერთად. 1999 წელს, მაკინროი საერთაშორისო ჩოგბურთის დიდების დარბაზში შეიყვანეს. იგი წლების განმავლობაში მუშაობდა კომენტატორად დიდი სლემის ტურნირებზე.
სტატისტიკა და მიღწევები
დიდი სლემის ტურნირების ფინალები
ერთეულები: 11 (7–4)
წყვილები: 12 (9–3)
შერეული წყვილები: 1 (1–0)
წლის შემაჯამებელი ტურნირის ფინალები
ერთეულები: 4 (3–1)
(დ) – დახურული კორტი
წყვილები: 7 (7–0)
იხილეთ აგრეთვე
ბორგი–მაკინროის მეტოქეობა
ლენდლი–მაკინროის მეტოქეობა
კონორსი–მაკინროის მეტოქეობა
რესურსები ინტერნეტში
მაკინროი ATP-ის ოფიციალურ საიტზე
მაკინროი ITF-ის ოფიციალურ საიტზე
მაკინროი დეივისის თასის ოფიციალურ საიტზე
მაკინროი საერთაშორისო ჩოგბურთის დიდების დარბაზის ოფიციალურ საიტზე
სქოლიო
ამერიკელი ჩოგბურთელები
ჩოგბურთის კომენტატორები
საფრანგეთის ღია პირველობის ჩემპიონები ჩოგბურთში
უიმბლდონის ჩემპიონები
აშშ-ის ღია პირველობის ჩემპიონები ჩოგბურთში
მსოფლიოს პირველი ჩოგნები
დაბადებული 1959
დაბადებული 16 თებერვალი
ზოუი დეშანელი

ზოუი დეშანელი (ინგლ. Zooey Deschanel; დ. 17 იანვარი, 1980, ლოს-ანჯელესი, კალიფორნია, აშშ) — ამერიკელი მსახიობი, მოდელი და მომღერალი. სახელი გაითქვა კომედიური ჟანრის ფილმებსა და სერიალებში მონაწილეობით, თუმცა განსაკუთრებული პოპულარობა ჯესიკა დეის როლმა მოუტანა, რომელსაც ასრულებს სერიალში „ახალი გოგონა“. ამ როლისათვის იგი ნომინირებული იყო ემისა და ოქროს გლობუსის ჯილდოებზე.
ბავშვობა და განათლება
ზოუი დეშანელი დაიბადა 1980 წლის 17 იანვარს ლოს-ანჯელესში, კალიფორნიაში. იგი არის კინო-რეჟისორ კეილებ დეშანელისა და მისი ცოლის, მსახიობ მერი ჯო დეშანელის (ქალიშვილობის გვარია უიერი) უმცროსი ქალიშვილი. მას მხოლოდ ერთი უფროსი და ჰყავს, ასევე მსახიობი ემილი დეშანელის სახით. იგი წარმოშობით არის შვეიცარიელი, ნიდერლანდელი, ინგლისელი, ირლანდიელი და ფრანგი.
მან ლოს-ანჯელესში მდებარე სანტა მონიკას სკოლა დაამთავრა, სადაც მეგობრობდა მომავალ ვარსკვლავებთან: ჯეიკ ჯილენჰოლსა და კეიტ ჰუდსონთან. ამის შემდეგ ზოუიმ უმაღლესი განათლება ჩრდილოდასავლეთის უნივერსიტეტში მიიღო.
კარიერა
ზოუი დეშანელის სამსახიობო დებიუტი 1998 წელს შედგა სერიალში „ვერონიკას კარადა“ შესრულებული ელენას როლით. 2005-13 წლებში იგი ახმოვანებდა ანიმაციურ-სერიალ „ამერიკელ მამიკოს!“, რასაც 2008-2013 წლებში მოჰყვა ანიმაციურ-სერიალ „სიმპსონებში“ მერი სპუკლერის გახმოვანება.
2009 წელს სერიალში „ძვლები“ შეასრულა მარგარეტ უიტესელის ეპიზოდური როლი. ამავე წელს სამერ ფინის როლი შეასრულა ფილმში „ზაფხულის 500 დღე“. ამას მოჰყვა 2011 წელს შესრულებული ნატალის როლი ფილმში „ჩვენი იდიოტი ძმა“ და იმავე წელს შესრულებული ბელადონას როლი ფილმში „თქვენო უდიდებულესობავ“.
2011 წელს იგი დაამტკიცეს Fox-ის სერიალ „ახალი გოგონას“ მთავარ — ჯესიკა დეის როლზე. სერიალის გადაღებები 2018 წლამდე მიმდინარეობდა და ჯესიკას როლმა მას განსაკუთრებული პოპულარობა და აღიარება მოუტანა. ამ როლისათვის იგი წარდგენილი იყო ემისა და ოქროს გლობუსის ჯილდოებზე.
გარდა მსახიობობისა, იგი აქტიურად საქმიანობს, როგორც მომღერალი. 1998 წლიდან დღემდე მას გამოშვებული აქვს შვიდი ალბომი და ჩაწერილი აქვს თოთხმეტი სინგლი. აღსანიშნავია, რომ სიმღერების უმეტესობას ზოუი დეშანელი თავადვე წერს.
პირადი ცხოვრება
ზოუი დეშანელს ალერგია აქვს კვერცხზე, სოიაზე, რძესა და ხორბლის წებოვანაზე. ჯანმრთელობისა და ფიგურის შესანარჩუნებლად იგი ვეგანი გახდა, თუმცა თავიდან ძალიან გაუჭირდა ბევრი საკვების ერთდროულად უარყოფა.
2008 წლის დეკემბერში იგი დაინიშნა მუსიკოს ბენ გიბარდზე, რომელზეც 2009 წლის 19 სექტემბერს დაქორწინდა ვაშინგტონში. 2011 წლის 1 ნოემბერს ზოუიმ განაცხადა, რომ წყვილი ერთმანეთს დაშორდა, რაც 2012 წლის 12 დეკემბერს მათი განქორწინებით დასრულდა.
2015 წლის იანვარში იგი მეორედ დაინიშნა პროდიუსერ ჯეიკობ პეჩენიკზე. 2015 წლის ივნისში ზოუი და ჯეიკობი დაქორწინდნენ. მათ ორი საერთო შვილი ჰყავთ: ელზი ოტერი (დაიბადა 2015 წლის ივლისში) და ჩარლი უოლფი (დაიბადა 2017 წლის მარტში). 2019 წელს დეშანელმა და პეჩენიკმა გაშორების შესახებ დააანონსეს, თუმცა ჯერ კიდევ ქორწინებაში არიან. ცნობილია, რომ ქმრის რწმენის გამო დეშანელმა იუდაიზმი მიიღო.
სქოლიო
დაბადებული 17 იანვარი
დაბადებული 1980
ამერიკელი ქალი მსახიობები
ამერიკელი ქალი მომღერლები
ამერიკელი ქალი გამხმოვანებლები
XX საუკუნის ამერიკელი ქალი მსახიობები
ნეირომანსერი

ნეირომანსერი — ამერიკელ-კანადელი მწერლის, უილიამ გიბსონის, სამეცნიერო ფანტასტიკური რომანი, გამოქვეყნდა 1984 წელს. მიიჩნევა კიბერპანკის ჟანრის ერთ-ერთ ყველაზე პირველ და ყველაზე ცნობილ ნაშრომად. „ნეირომანსერი“ ერთადერთი რომანია, რომელმაც ერთდროულად მოიპოვა ნებულას, ჰიუგოსა და ფილიპ. კ. დიკის პრემიები.
რესურსები ინტერნეტში
Neuromancer, the William Gibson Aleph.
Neuromancer
Neuromancer Goodreads-ზე
Study Guide for William Gibson: Neuromancer (1984)
Neuromancer
სქოლიო
1984 წლის რომანები
სამეცნიერო ფანტასტიკური რომანები